Osnovna škola Dr. fra Karlo Balić – Šestanovac

Ulica dr. Franje Tuđmana 40, 21250 Šestanovac

ured@kbalic-sestanovac.skole.hr

U Šestanovcu, 8. veljače 2021.

**OBAVIJEST RODITELJIMA**

**Pripreme za provedbu upisa u prvi razred osnovne škole u školskoj godini 2020./2021.**

Sukladno odredbama članka 16. i 17. Zakona o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10-ispravak, 90/11, 5/12, 16/12, 86/12, 94/13, 152/14, 7/17, 68/18, 98/19 i 64/20) te članka 5. Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava (NN broj 67/14 i 63/20), Upravni odjel za prosvjetu, kulturu, tehničku kulturu i sport u Splitsko-dalmatinskoj županiji

POZIVA

Roditelje/staratelje djece predškolskih obveznika

* Pozivaju se roditelji/staratelji djece rođene od

**1. travnja 2014. do 31. ožujka 2015. godine**, da izvrše prijavu djece za

upis u 1. razred osnovne škole za školsku godinu 2021./2022.

* **Prijava djece provodit će se od 8. do 17. veljače 2021. godine,** **elektronskim putem** na obrascu **PRIJAVA ZA PREDUPIS**. Obrazac je dostupan na mrežnoj stranici Splitsko-dalmatinske županije – [www.dalmacija.hr](http://www.dalmacija.hr) Upravni odjel za prosvjetu, kulturu, tehničku kulturu i sport
* Prijavu je potrebno izvršitiprema **upisnom području škole** objavljenom također na web stranici Upravnog odjela kao i na web stranicama osnovnih škola u SDŽ.
* **Postupak utvrđivanja psihofizičkog stanja djece radi upisa u 1. razred osnovne škole provodit će se u osnovnoj školi kojoj dijete pripada prema upisnom području u razdoblju od 1. ožujka do 15. lipnja 2021.**
* Roditelji/staratelji **putem predškolskih ustanova bit će obaviješteni** o terminima testiranja djeteta i terminima zdravstvenih pregleda, te se prije toga ne trebaju javljati u školu u koju dijete pripada (javljaju se samo u škole na području Splita).
* U 1. razred se mogu upisati i djeca rođena od 1. travnja do 31. prosinca 2015. (**prijevremeni upis**), na zahtjev roditelja/staratelja koji se podnosi Upravnom odjelu za prosvjetu, kulturu, tehničku kulturu i sport na Obrascu 6. Osim zahtjeva i obrasca 6 treba dostaviti i mišljenje predškolske ustanove o psihofizičkom stanju djeteta. Obrazac 6 dostupan je na istoj mrežnoj stranici Ureda [www.dalmacija.hr](http://www.dalmacija.hr)
* Pojedinačne informacije o upisu u 1. razred osnovne škole mogu se dobiti i u Upravnom odjelu za prosvjetu, kulturu, tehničku kulturu i sport, te u stručnoj službi škole.

 S poštovanjem,

 RAVNATELJICA ŠKOLE

Nada Utrobičić